C 472/32
SL
Uradni list Evropske unije
12.12.2022
ali, nasprotno, c) tako, da za ugotovitev izključitve iz analize nepoštenosti pogodbenega pogoja v smislu člena 1(2) Direktive 93/13/EGS zadostuje uporaba splošnega pravila civilnega prava, v skladu s katerim pogodbe dopolnjuje zakon, brez vsakršne navedbe ustreznega pravnega pravila iz zadevne zakonske določbe ali posebnega sklicevanja nanj? 2.
Ali je treba določbe člena 1(2) Direktive Sveta 93/13/EGS z dne 5. aprila 1993 o nepoštenih pogojih v potrošniških pogodbah razlagati tako, da je v okviru posebne pravne ureditve varstva pravic potrošnikov pretirano šteti, da je potrošnik dolžan poznati vsebino vseh pravnih pravil, ki dopolnjujejo pogodbo, če mu prodajalec ali ponudnik predhodno ni zagotovil informacij v ta namen?
(1)
Direktiva Sveta 93/13/EGS z dne 5. aprila 1993 o nedovoljenih pogojih v potrošniških pogodbah (UL, posebna izdaja v slovenščini, poglavje 15, zvezek 2, str. 288).
Predlog za sprejetje predhodne odločbe, ki ga je vložilo High Court (Irska) 23. septembra 2022 – Dublin 8 Residents Association/An Bord Pleanála, Irska and the Attorney General (Zadeva C-613/22) (2022/C 472/36) Jezik postopka: angleščina Predložitveno sodišče High Court (Irska)
Stranke v postopku v glavni stvari Tožeča stranka: Dublin 8 Residents Association Tožene stranke: An Bord Pleanála, Irska in Attorney General Intervenient: DBTR-SCR1 Fund, a Sub-Fund of the CWTC Multi-Family ICAV
Vprašanja za predhodno odločanje 1.
Ali člen 11(1)(a) Direktive 2011/92 (1) v povezavi s členom 47 Listine o temeljnih pravicah in/ali členom 9, od (2) do (4), Aarhuške konvencije, kot je bila v imenu Evropske skupnosti odobrena s Sklepom Sveta 2005/370/ES (2), pomeni, da je treba, če okoljska NVO izpolnjuje pogoje za procesno legitimacijo iz te določbe, šteti, da ima ta NVO zadostno pravno sposobnost za vložitev pravnega sredstva pri sodišču, ne glede na splošno pravilo nacionalnega prava države članice, ki združenjem brez pravne osebnosti onemogoča začeti postopek? 2.
Ali ima člen 11(1)(a) Direktive 2011/92 v povezavi s členom 47 Listine o temeljnih pravicah in/ali členom 9, od (2) do (4), Aarhuške konvencije, kot je bila v imenu Evropske skupnosti odobrena s Sklepom Sveta 2005/370/ES, če na splošno nima učinka, kakor je opredeljen v prvem vprašanju, tak učinek v okoliščinah, v katerih nacionalno pravo zadevne države članice določa, da je NVO, ki izpolnjuje pogoje za procesno legitimacijo, ki jo podeljuje člen 1(2)(e) te direktive, s tem podeljena pravna sposobnost za vložitev pravnega sredstva pri sodišču? 3.
Ali ima člen 11(1)(a) Direktive 2011/92[...] (ni prevedeno) v povezavi s členom 47 Listine o temeljnih pravicah in/ali členom 9, od (2) do (4), Aarhuške konvencije, kot je bila v imenu Evropske skupnosti odobrena s Sklepom Sveta 2005/370/ES, če na splošno nima učinka, kakor je opredeljen v prvem vprašanju, tak učinek v okoliščinah, v katerih nacionalno pravo zadevne države članice in/ali postopki pristojnega organa zadevne države članice omogoči okoljski NVO, ki sicer po nacionalnem pravu ne bi imela pravne sposobnosti, da vendarle sodeluje v upravni fazi postopka izdaje soglasja za izvedbo?